b'\n_START_ARTICLE_\nHeidi Limnell\n_START_PARAGRAPH_\nHeidi Limnell (s. 5. elokuuta 1957 Helsinki) on suomalainen kuvanveist\xc3\xa4j\xc3\xa4._NEWLINE_Limnell on valmistunut kuvanveist\xc3\xa4j\xc3\xa4ksi Turun piirustuskoulusta 1983. Taiteilijan ensin\xc3\xa4yttelyn h\xc3\xa4n piti Turun kuvataidelautakunnan kutsusta 1983 W\xc3\xa4in\xc3\xb6 Aaltosen museossa. Sen j\xc3\xa4lkeen h\xc3\xa4nell\xc3\xa4 on ollut useita yksityisn\xc3\xa4yttelyit\xc3\xa4, muun muassa Helsingiss\xc3\xa4 1984, 1986, 1994, 1998, Turussa 1983, W\xc3\xa4in\xc3\xb6 Aaltosen museossa 1985, WAM, 1986, Piiparilassa (Jorma Panulan s\xc3\xa4\xc3\xa4ti\xc3\xb6) 1987. Ryhm\xc3\xa4n\xc3\xa4yttelyiss\xc3\xa4 h\xc3\xa4nen t\xc3\xb6it\xc3\xa4\xc3\xa4n on ollut esill\xc3\xa4 muun muassa "Ihan pihalla" Rautilakeskus Vehmaa 2006, Salon Taiteilijaseuran juhlan\xc3\xa4yttelyss\xc3\xa4 Veturitallissa 2000, Turun Taiteen Biennaalissa 1986 ja 1988._NEWLINE_Limnell on opettanut Salon kansalaisopistossa maalausta ja kuvanveistoa 1991\xe2\x80\x931992 ja Helsingin suomenkielisess\xc3\xa4 ty\xc3\xb6v\xc3\xa4enopistossa piirustusta ja kuvanveistoa 1989\xe2\x80\x931992._NEWLINE_Limnellin t\xc3\xb6it\xc3\xa4 on useissa julkisissa ja yksityisiss\xc3\xa4 kokoelmissa, kuten Suomen valtion, Turun kaupungin, Turun evankelisluterilaisten seurakuntien, Perni\xc3\xb6n kunnan, Sanomalehtimiesten liiton kokoelmissa.'